ຊາຍຄົນນຶ່ງ ໃນເຮືອບິນ ເຮລິຄອບເຕີ ກູ້ໄພ ທີ່ຫາຍສາບສູນ ຢູ່ໃນມຽນມາ ຍັງມີຊີວິດຢູ່
ຜູ້​ຊາຍ​ຄົນ​ນຶ່ງ​​ໃນຈຳນວນ​ສາມ​ຄົນ ຈາກ​ເຮືອບິນ​ເຮ​ລິ​ຄອບ​ເຕີ ລຳ​ທີ່ຫາຍສາບສູນ ໄດ້​ໄປ​ເຖິງ​​ ໝູ່​ບ້ານ​ Lan Kha ​ໃນ​ວັນ​ອັງຄານ​ວານ​ນີ້ ​ແລະ​ໄດ້​ຮ້ອງ​ຂໍ​ການ​ການ​ປິ່ນປົວ.
ຜູ້ຊາຍຄົນນຶ່ງໄດ້ຖືກພົບເຫັນຍັງມີຊີວິດ ດົນກວ່ານຶ່ງອາທິດ ຫລັງຈາກເຮືອບິນເຮລິຄອບເຕີກູ້ໄພລຳນຶ່ງ ໄດ້ຫາຍສາບສູນ ໃນຂະນະທີ່ທຳການຊອກຫາ ພວກປີນພູທີ່ຫາຍໄປຢູ່ພາກ ເໜືອຂອງມຽນມາ ຜູ້ຊາຍຄົນນຶ່ງໃນຈຳນວນສາມຄົນ ຈາກເຮືອບິນເຮລິຄອບ ເຕີລຳນັ້ນ ໄດ້ໄປເຖິງ ໝູ່ບ້ານ Lan Kha ທາງພາກເໜືອ ຂອງມຽນມາ ໃນວັນອັງຄານວານນີ້ ແລະໄດ້ຮ້ອງຂໍການ ການປິ່ນປົວ ເຖິງຢ່າງໃດກໍດີ ສະມາຊິກສະພາທີ່ເປັນຊາວກະຈິນ ທ່ານ Ji Phon Sar ກ່່າວວ່າ ຊະຕາກຳຂອງຜູ້ຊາຍອີກສອງຄົນ ຍັງບໍ່ເປັນທີ່ຊາບໄດ້ ທ່ານ Ji ກ່າວວ່າ : ມູນນິທິ Htoo ທີ່ເປັນຜູ້ນຳພາໃນຄວາມພະຍາຍາມຊອກຫາ ໄດ້ຂຽນລົງໜ້າ Facebook ຢືນຢັນວ່າ ຕົນໄດ້ສົ່ງທີມກູ້ໄພ ໄປຊອກຫາພວກຜູ້ຊາຍທີ່ຍັງຫາຍ ສາຍສູນ ເຮືອບິນເຮລິຄອບເຕີໄທ ໄດ້ຂາດການຕິດຕໍ່ກັບ ຫໍຄວບຄຸມການບິນຢູ່ທາງພາກພື້ນດິນ ໃນວັນທີ 27 ເດືອນກັນຍາ ຫລັງຈາກ ບິນຂື້ນໄດ້ໜ້ອຍນຶ່ງ ຈາກເດີ່ນບິນ Putao ໃນລັດ Kachin ທາງພາກເໜືອຂອງມຽນມາ ເພື່ອໄປຊ່ວຍຊອກຫາ ນັກປີນພູຊາວມຽນມາສອງ ຄົນ ທີ່ໄດ້ຂາດການຕິດຕໍ່ກັບ ສະມາຊິກຄົນອື່ນໆໃນທິມປີນພູຂອງເຂົາເຈົ້າ ຫລັງຈາກໄດ້ ປິນຂື້ນເຖິງຈອມພູ Hkakaborazi ໃນທ້າຍເດືອນສິງຫາ ຈົນຮອດດຽວນີ້ ກໍຍັງຊອກຫາ ເຂົາເຈົ້າ ບໍ່ເຫັນ